

Peaminister Kaja Kallas tegi eile päeval ettepaneku leevendada Hiiumaal koroona leviku tõkestamiseks seatud piiranguid ja tõi hiidlasi vaktsineerimisel eeskujuks.
“Eestis on üks maakond, kus elavad inimesed on vaktsineerimises olnud eriti eeskujulikud – see maakond on Hiiumaa,” kirjutas peaminister sotsiaalmeedias ja tõi ära vaktsineeritute osakaalu elanikkonnast, kus üle 60aastastesr on end vaktsineerinud suisa 86,4% hiidlasi. “Tegin teadusnõukojale ettepaneku arutada võimalust, kaotada Hiiumaal koroonaviiruse kontrollmeetmed. See tähendab, et Hiiumaal poleks siis enam vaja kontrollida inimeste tervisohutust ega ka kanda maske.”
Kas nii läheb, selgub peale seda kui Teadusnõukoda oma soovitused andnud ja valitsus otsuse teinud. Igal juhul peaminister tõi Hiiumaad teistele maakondadele eeskujuks.